philips etc. ad longum, doen te weten dat wy
hebben ontfangen die supplicatie van huybrecht
vanden c$rny$e hoeven ingesetene van cumptich
quartier van thienen inhoudende hoe dat hij : sonder
jactantie gess gesproken : altyts seer eerlyck ende sonder
peijsibelyck hade gedraeghen, ende altyt sijn
besten gedaen om syne quote in allen overcomende
lasten, soo van beden als andere te helpen
winnen ende betaelen beneffens andere
goede gemeyntenaeren, sonder oynt
yet gecommitteert te hebben meriter ende
straffe, behoudelyck dat hij in maij 1657 : wesende
opden maelteijt van syne gebueren aswaer
men die schaepen hadde helpen wassen: was in
dispuijt geraeckt met sekeren huybrecht
schoutet hantwercker van synen stijl, diewelcke
tegens hem supliant hadde beginnen te murmureren
ende hem te drijgen onder t pretext dat hij suppliant
soude geseyt hebben dat denselven
huybrecht schoutet, werckende t sijnen
huijse yet soude ontdraeghen hebben, daerop
den suppliant hem antwoorde dat hij noyt
sulcx en hadde geseijt hadde aleueuwel
den voorss. huybrecht schoutet in syne murmuratien
ende drijgementen gecontunieert seggende
ende hem beroemende onder andere, ghij sult
mijn lijff hebben oft ich duwe, daerop den
suppliant hem seyde, het recht is daer, spreeckt
my met recht aen, welck disput ten langhen
lesten, daer doortusschen spreken van t’geselschap
aisdoen wierde geappaiseert, verhopende
den suppliant dat den voorss. h.schoutet hem
daermede soude gerust ende te vreden houd$
maer ter contrarien soo is t gebeurt dat hij
suppliant s’avonts thuijs gaende, heeft vervolg$
hem naer roepende vele ende diversch$
iniurieuse ende onverdraegelycke woorden
onder andere jeanfoutre, coignon, ghy s$
my betaelen, ende dijer gelyck blyckende b$
attestatien daer van synde, daer over sy al
aen malcanderen waeren geraeckt beyde
metten dranck bevangen wesende, ende $
boven hij suppliant geterght ende gepro$
tot groote cholere door die voorme$
iniurien, sulcx dat den voornoemde huijbrecht$
schoutet int selve gevecht hadde
gecregen eenen steeck in sijnen buijck daer
hij sanderendaegs daernaer is commen af$
te worden, tot des suppliants seer groot
leetwesen, sonder dat hij suppliant noch
wiste dat hij desselven steeck soude
gegeven hebben, midts die voormelde dron$
schap ende cholere, ende alsoo den voor$
afflijvigen was oorsaecke ende causa move$
van t’voorss. ongeluck ende overslulcx aend$
suppliant tselve oock seer geerne hadd$
vergeven blyckende by d’attestatien met
voorss. supplicatie overgegeven, ende wa$
den suppliant hem altijts seer eerlyck ende peys$
hadde gecomporteert sonder oijt eenich
crackeel oft gevecht met iemanden te
hebben gemoveert, soo ten tyde als hij jongman
synde noch by syne ouders was woonende, als
daer naer in dienst geweest sijnde vande hoochmey$
van thienen, als bleecke by de attestatie soo vande
schepenen van cortenaecken plaetse synder
geboorte, als vande voornoemde hoochmeijer daer van
sijnde, ende dat hij : als nu wesende een huyshou
dende man met vrouw ende kinderen ende
met sijns huijsvrouwen moedere wesende eene
oude vrouwe die hij insgelyck den costende onder
hout moet besorgen : geerne metter eeren
soude door geraecken ende beneffens andere
blyven synen cost winnen ende tselve
nyet en derffde bestaen noch thuijs blijven,
maer ter contrarien hier ende daer
moeste latiteren midts t voorss. ongeluck,
ende alles moeste laeten te nyettegaen door
vreese van byden officier geapprehendeert ende
in strickte gevanckenisse gestelt te
worden tot syne totale ruine, mede van
sijne huysvrouwe kinderkens ende van syne oude
moedere, oirsaecke dat hij geraeden hadde
gevonden hem te keeren tot ons, ende
oitmoedelyck te bidden teneynde ons soude
gelieven te prefereren gratie voor rigeur
van justitie, ende dyenvolgends hem over tvoorschreven
misdaet te vergunnen ende laten depescheren
brieven van remis in behoorlycke formen, waerover
soo ist dat wy desen aengemerckt ende tot
dyen gesiend informatien byden officier van cumptich
over t’gene voorss. is genomen, midtsgs
sijn schriftelyck advijs genege wesende ter bede
des voorss. suppliants willende hem in dit
stuck prefereren gratie ende misericordie
voor strangheyt ende rigeur van rechte, heb
den selven suppliants inden gevalle als boven quyt$
schonden, ende vergeven, schellen quijte, ende
vergeven vuyt onse sunderlinge gratie byde$
onsen brieve, tfeyt ende ongeval boven ger$
midtsgaders alle breucken corporelle ende
criminele daerinne hij ter causen voorss.
midtsgaders dat daer aene cleven mach,
tegens ons ende justitie misdaen ende
misbruyckt mach hebben, welcken aengae$
hebben hem wedergestelt ende geresti$
stellen weder ende restitueren tot sijns
goeden naeme faeme ende geruchte in
voorss. lande van brabant ende in alle
anderen onsen landen ende heerlijckheden,
midtsgs tot syne onverbeurde goeden : in$
hij eenige onder ons heeft : gelyck ende
alder manieren soo hij was voorde toeco$
vanden voorss. feijte, imponerende hierop
een eeuwich geswijch onsen lieven ende
getrouwen die cancellier procureur general
van brabant ende allen anderen onsen$
onsen vassalen oft der smalre heeren richt$
justicieren ende officieren wij sij sijn, sattisfac$
ende beternissse ierst ende vooral ged$
de partye geinteresseerde, voor soo vele
die noch nyet gedaen en sij, ende eenighe$
daertoe staet, civilyck alleenelyck, ende b$
saecke sulcx is verheijsschende, behoude$
dat de voorsschreven suppliant gehouden sal sijn t voorschreven feyt $
ons te beteren ende voor amende civil$
te betaelen aen onsen rentmeester van dexploi$
de somme van lxxiik, midtsgaders te be$
de redelycke costen van justitien hieromme alreede
gedaen, en dese doene, alles ter taxatien ende
moderatien van onsen seer lieven getrouwe
cancellier ende luyden van onse rade
in brabant die wij daertoe gecommitteert hebben
ende commmitteren by desen, ontbieden daeromme ende
bevelen denselven onsen cancellier ende luyden
van onsen voorss raede dat voor hun
geroepen, die daeromme behooren geroepen
te zijne, sij procederen wel ende
deuchdelyck tot verificatie ende interinement
van dese onse brieven van remis naer hunne forme
ende inhouden ende ter taxatie ende moderatie
van de costen van justitie voorss. alsoo
sy sullen vinden te behooren, welck interinement
de voorss. suppliant gehouden sal sijn te versuecken,
ende hem in persoone te presenteren in
onsen voorss. raede, binnen sesse maenden
naestcommende op de pene van te
verbeuren deffect vandien, ende dat gedaen ende
deselve civile boete, ende costen van justitie
getaxeert ende betaelt sijnde in handen
van den genen dyen dat behooren sal, in onsen
voorss. procureur generael in brabant,
den meyer van cumptich voorss. ende allen
anderen onse rechteren, justicieren ende
officieren ende ondersaeten tegenwoordige
ende toecommende, dyen dat aengaen sal
mogen heure, stedehouderen, ende een iegelycke
van hun besundere soo hun toebehooren zal,
laeten ende gedoogen den voorss. suppliant
van deser onser tegenwoordiger gratien ende
remissien, ende van allen d’inhouden
deser inder vuegen ende manieren voor$
verhaelt, paisibelyck, rustelyck, vredelyck, ende
volcommelyck ten eeuwigen daeghe genyete$
ende gebruyijcken, sonder hem daerinne te$
oft te laeten doen ende geschieden m$
oft in toecommenden tijde eenich hinder
letsel oft moijenisse ter contrarie maer
in dijen sijn lijff oft oft eenighe van syn$
goeden daertoe gearresteert, becomme$
oft belet waere dat sy die setten ende
stellen, doen setten ende stellen tersto$
ende sonder vertreck tot geheelder end$
volcommender delivrancie, want ons
gelieft ende teneynde dat dit vast end$
gestadich blijve ter eeuwgihen daeghe
soo hebben wy onsen segel hieraen doen ha$
behoudelyck in andere dinghen onsen recht$
ende eenen iegelyck anders dessijns
gegeven in onse stadt van brussel
inde maendt van january int jaer ons heeren
ende van onse reycke get pppix sub
loijens